CELEX: 32004D0455
Language: fi
Date: 2004-04-29 00:00:00
Title: 2004/455/EY:Komission päätös, tehty 29 päivänä huhtikuuta 2004, asetuksen (EY) N:o 1774/2002 täytäntöönpanosta siltä osin kuin se koskee tiettyjen haaskalintujen ruokintaa tietyllä luokkaan l kuuluvalla aineksella tehdyn päätöksen 2003/322/EY mukauttamisesta Kyproksen Euroopan unioniin liittymisen vuoksi (tiedoksiannettu numerolla K(2004) 1682) (ETA:n kannalta merkityksellinen teksti)

30.4.2004            FI          Euroopan unionin virallinen lehti                         L 156/39
                                      KOMISSION PÄÄTÖS,
                                tehty 29 päivänä huhtikuuta 2004,
    asetuksen (EY) N:o 1774/2002 täytäntöönpanosta siltä osin kuin se koskee tiettyjen
   haaskalintujen ruokintaa tietyllä luokkaan 1 kuuluvalla aineksella tehdyn päätöksen
     2003/322/EY mukauttamisesta Kyproksen Euroopan unioniin liittymisen vuoksi
                            (tiedoksiannettu numerolla K(2004) 1682)
                           (ETA:n kannalta merkityksellinen teksti)
                                            (2004/455/EY)
EUROOPAN YHTEISÖJEN KOMISSIO, joka
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymissopimuksen ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymisasiakirjan ja erityisesti sen 57 artiklan 1 kohdan
sekä katsoo seuraavaa:
(1)     Tiettyjen säädösten, joiden voimassaolo jatkuu yli 1 päivän toukokuuta 2004 ja joita
        on liittymisen johdosta mukautettava, osalta tarvittavista mukautuksista ei määrätä
        vuoden 2003 liittymisasiakirjassa tai määrätään, mutta niihin on tehtävä
        lisämukautuksia. Kaikki nämä mukautukset on tehtävä ennen liittymistä, jotta niitä
        voitaisiin soveltaa liittymisestä alkaen.
(2)     Liittymisasiakirjan 57 artiklan 2 kohdan mukaisesti komissio laatii tällaiset
        mukautukset tapauksissa, joissa se on antanut alkuperäisen säädöksen.
(3)     Muiden kuin ihmisravinnoksi tarkoitettujen eläimistä saatavien sivutuotteiden
        terveyssäännöistä 3 päivänä lokakuuta 2002 annetussa Euroopan parlamentin ja
        neuvoston asetuksessa (EY) N:o 1774/200214 säädetään jäsenvaltioiden
        mahdollisuudesta sallia uhanalaisten tai suojeltujen haaskalintulajien ruokinta tietyllä
        luokkaan 1 kuuluvalla aineksella poikkeuksena kyseisessä asetuksessa vahvistettuihin,
        eläimistä saatavien sivutuotteiden käyttöön sovellettaviin rajoituksiin.
(4)     Komission päätöksessä 2003/322/EY15 luetellaan ne jäsenvaltiot, jotka voivat käyttää
        hyväkseen tätä mahdollisuutta, ne haaskalintulajit, joita voidaan ruokkia luokkaan 1
        kuuluvalla aineksella, sekä ruokintaa koskevat täytäntöönpanosäännöt.
14
        EYVL L 273, 10.10.2002, s. 1. Asetus sellaisena kuin se on viimeksi muutettuna komission asetuksella
        (EY) N:o 808/2003 (EUVL L 117, 13.5.2003, s. 1).
15
        EUVL L 117, 13.5.2003, s. 32.
 ---pagebreak---    30.4.2004             FI         Euroopan unionin virallinen lehti                   L 156/40
(5)     Kypros on esittänyt hakemuksen luvan saamiseksi tiettyjen haaskalintulajien
        ruokkimiseksi tietyllä luokkaan 1 kuuluvalla aineksella ja esittänyt tyydyttävät tiedot
        kyseisten lajien esiintymisestä alueellaan sekä niistä turvatoimenpiteistä, joita
        sovelletaan ruokittaessa kyseisiä lintuja luokkaan 1 kuuluvilla eläimistä saatavilla
        sivutuotteilla.
(6)     Päätöstä 2003/322/EY olisi tämän vuoksi muutettava vastaavasti,
(7)     Tässä päätöksessä säädetyt toimenpiteet on annettu tiedoksi elintarvikeketjua ja
        eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
                                             1 artikla
Muutetaan päätös 2003/322/EY seuraavasti:
(1)       Korvataan 1 artikla seuraavasti:
                                             ”1 artikla
  Haaskalintujen ruokintaa luokkaan 1 kuuluvalla aineksella koskevat täytäntöönpanosäännöt
Kreikka, Espanja, Ranska, Italia, Kypros ja Portugali voivat asetuksen (EY) N:o 1774/2002
23 artiklan 2 kohdan d alakohdan nojalla sallia kyseisen asetuksen 4 artiklan 1 kohdan
b alakohdan ii alakohdassa tarkoitettujen erikseen määriteltyä riskiainesta mahdollisesti
sisältävien kuolleiden eläinten kokoruhojen käytön uhanalaisten tai suojeltujen
haaskalintulajien ruokintaan tämän päätöksen liitteessä olevassa A osassa vahvistetulla
tavalla.”
(2)       Korvataan 4 artikla seuraavasti:
                                             ”4 artikla
                                    Noudattaminen jäsenvaltioissa
Kreikan, Espanjan, Ranskan, Italian, Kyproksen ja Portugalin on välittömästi toteutettava
tämän päätöksen noudattamiseksi tarvittavat toimenpiteet ja julkaistava kyseiset toimenpiteet.
Niiden on ilmoitettava tästä komissiolle välittömästi.”
(3)       Korvataan 6 artikla seuraavasti:
                                             ”6 artikla
                                              Osoitus
Tämä päätös on osoitettu Helleenien tasavallalle, Espanjan kuningaskunnalle, Ranskan
tasavallalle, Italian tasavallalle, Kyproksen tasavallalle ja Portugalin tasavallalle.”
(4)       Lisätään liitteessä olevaan A osaan seuraava f alakohta:
 ---pagebreak---     30.4.2004         FI        Euroopan unionin virallinen lehti            L 156/41
”Kyproksen osalta seuraaviin lajeihin: munkkikorppikotka (Aegypius monachus) ja
hanhikorppikotka (Gyps fulvus).”
                                           2 artikla
Tätä päätöstä sovelletaan edellyttäen, että Tšekin, Viron, Kyproksen, Latvian, Liettuan,
Unkarin, Maltan, Puolan, Slovenian ja Slovakian liittymissopimus tulee voimaan, ja tällöin
liittymissopimuksen voimaantulopäivästä.
                                           3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                             Komission puolesta
                                             David BYRNE
                                             Komission jäsen